Kartoshka asosan Pokistondan olib kelinmoqda. Bu haqda Davlat statistika qo‘mitasi ma’lumot berdi. Foto: pxhere.com Qo‘mita xabariga ko‘ra, 2022 yilning yanvar-aprel oylarida O‘zbekiston 13 ta davlatdan qiymati 46,8 mln AQSh dollariga teng bo‘lgan 269 ming tonna kartoshka import qilgan. Kartoshka importi o‘tgan yilning mos davri bilan solishtirilganda qariyb 38,3 ming tonnaga oshgan. 2022 yilning dastlabki 4 oyida O‘zbekiston kartoshka import qilgan davlatlar orasida Pokiston yetakchilik qilmoqda – 211,3 ming tonna. Ushbu ko‘rsatkich qolgan davlatlar kesimida quyidagicha ko‘rinish oldi: Qozog‘iston – 22,4 ming tonna;   Rossiya – 14,4 ming tonna;   Qirg‘iziston – 8,8 ming tonna;   Eron – 5,6 ming tonna;   Afg‘oniston – 4 ming tonna;   Niderlandiya – 1,5 ming tonna;   Belarus – 631,6 tonna;   Polsha – 431,2 tonna.